 לחבירו: והיינו דוקא בתוך ר''ה או בתוך רה''י או בתוך כרמלית אבל להוציא מכרמלית לרה''י או מרה''י לכרמלית ודאי אסור. יד אהרן וכ''כ הט''ז וז''ל פשוט שזה אינו מועיל אלא לענין טלטול חוץ לד' אמות בר''ה או בכרמלית אבל להוציא מרה''י לכרמלית ודאי אסור וע''כ קראתי תגר על מה שראיתי באיזה קהלות בשבת שנותנין ספר תורה לבית הכנסת והולכין דרך הרחוב שהוא עכ''פ כרמלית ונושאין על ידי הושטה מאחד לחבירו בפחות מד' אמות ועושין איסור במה שמוציאין אותה מן הבית לרחוב דלזה לא מהני הושטה וע''י עכו''ם ודאי אסור להוציאה מן הבית וה''ל מצוה הבאה בעבירה לפי דעתי וכשנושאין בשבת תינוק לימול יש להתיר שיוציא עכו''ם התינוק מן הבית דלא להוציא מרה''י לכרמלית ואחר כך יטלטלוהו ישראל בפחות פחות מד''א וכן כשיכניסוהו לבית הכנסת צריך שיכניסו עכו''ם דהוה מכניס מכרמלית לרה''י כל זה נראה ברור וה' יכפר בעד השוגגים לזה עכ''ל. והמ''א בסימן של''א ס''ק ה' כתב ופשוט דאסור להביא התינוק לבה''כ דרך חצר שאינה מעורבת אפי' ע''י עכו''ם דהא יכולין למול בביתו. ואח''כ כתב דכיון דיש מקילין אפי' במלאכה דאורייתא במילה יש לסמוך עלייהו. ע''ש ועיין מה שכתוב בסימן רע''ו ס''ז (ובס' אבן העוזר העלה תקנה גם לזה דאותן שעומדים בחוץ יושיטו ידיהם לתוך הבית וחבירתה שתוך הבית מניחה התינוק לתוך הידים ואחר כך נוטלת בידים לחוץ ואז הוי זה עוקר וזה מניח דברה''ר פטור אבל אסור וא''כ בכרמלית לא גזרו כו' ע''ש באריכות בס' מגיני ארץ ד' פרופס): 